
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3682 

31 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξειδίκευση του είδους καθώς και του τρόπου και 
της διαδικασίας επιβολής κυρώσεων στις εταιρεί¬ 
ες του άρθρου 1 του α.ν. 89/67 «Περί εγκαταστά- 
σεως εν Ελλάδι αλλοδαπών εμπροβιομηχανικών 


εταιρειών» όπως ισχύει, σε περίπτωση παράβα¬ 
σης των όρων της εγκριτικής απόφασης υπαγω¬ 
γής στις διατάξεις του νόμου. 1 

Πρακτική άσκηση των φοιτητών του τμήματος Γεω- 
πονίας της Σχολής Γεωπονίας, Δασολογίας και 
Φυσικού Περιβάλλοντος του Αριστοτελείου Πα¬ 
νεπιστημίου Θεσσαλονίκης. 2 

Οργάνωση και λειτουργία της Ομάδας Προσανατο¬ 
λισμού Ναυτιλιακών Επαγγελμάτων του Επαγγελ¬ 
ματικού Λυκείου. 3 


Σύσταση και Συγκρότηση Επιτροπής στο Υπουρ¬ 
γείο Διοικητικής Μεταρρύθμισης και Ηλεκτρο¬ 
νικής Διακυβέρνησης με αντικείμενο τη Διενέρ¬ 
γεια δημόσιων διαγωνισμών (ανοικτών, κλειστών, 
πρόχειρων) για τις προμήθειες εξοπλισμού και 
συστημάτων πληροφορικής (άαιτΙνναΓθ-εοίΙνναΓθ) 
και τις προμήθειες, υπηρεσίες και έργα πληρο¬ 
φορικής, ηλεκτρονικής διακυβέρνησης και εξυπη¬ 


ρέτησης του πολίτη. 4 

Ορισμός εκκαθαριστού αποδοχών και λοιπών διαρ¬ 
κούς ή περιοδικού χαρακτήρα δαπανών των υπη¬ 
ρεσιών του Α.Σ.Ε.Π. 5 

Ανακατανομή οργανικών θέσεων τακτικού προσωπι¬ 
κού κατηγορίας ΠΕ του κλάδου Διοικητικού - Οι¬ 
κονομικού της Διεύθυνσης Γραμματείας της Ανε¬ 
ξάρτητης Αρχής «Συνήγορος του Πολίτη». 6 


ΑΠΟΦΑΣΕΙ Σ 

Αριθμ. 76068/7006 (1) 

Εξειδίκευση του είδους καθώς και του τρόπου και της 
διαδικασίας επιβολής κυρώσεων στις εταιρείες του 
άρθρου 1 του α.ν. 89/67 «Περί εγκαταστάσεως εν 
Ελλάδι αλλοδαπών εμπροβιομηχανικών εταιρειών» 
όπως ισχύει, σε περίπτωση παράβασης των όρων 
της εγκριτικής απόφασης υπαγωγής στις διατάξεις 
του νόμου. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του α.ν. 89/67 (Α' 132) «περί εγκατα- 
στάσεως εν Ελλάδι Αλλοδαπών Εμποροβιομηχανικών 
Εταιρειών», όπως ισχύει, και ειδικότερα την παρ. 1 του 
άρθρου 3 αυτού, όπως προστέθηκε με το άρθρο 29 του 
ν. 3427/2005 (ΑΊ32) και τροποποιήθηκε με το άρθρο 25 
του ν. 4146/13 (Α' 90). 

2. Τις διατάξεις του ν.δ. 356/1974 (Α' 90) «Περί Κωδικός 
Εισπράξεως Δημοσίων Εσόδων» όπως ισχύουν 

3. Τις διατάξεις της παρ 3 του άρθρου 29 του 
ν.3943/2011 (Α' 66) «Καταπολέμηση της φοροδιαφυγής, 
στελέχωση των ελεγκτικών υπηρεσιών και άλλες δια¬ 
τάξεις αρμοδιότητας Υπουργείου Οικονομικών» 

4. Το άρθρο 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του Π.Δ. 63/2005 (Α' 98). 

5. Το π.δ. 118/2013 (Α'152) «Τροποποίηση του π.δ. 85/2012 
(Α' 141) - Ίδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 

και Παιδείας και θρησκευμάτων, Πολιτισμού και Αθλη¬ 
τισμού σε Υπουργείο Ανάπτυξης και Ανταγωνιστικό¬ 
τητας και σε Υπουργείο Παιδείας και θρησκευμάτων 
αντιστοίχως». 

6. Το π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (Α' 185) όπως ισχύει. 

7. Το π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

8. Το π.δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

9. Το π.δ. 158/2014 (Α' 240) «Διορισμός Υπουργών». 

10. Την υπ 1 αριθ. 54169/31-10-2014 (Β' 2944) κοινή από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας» 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση ορίζεται το είδος, ο τρόπος 
και η διαδικασία επιβολής των κυρώσεων της παρ. 3 του 
άρθρου 1 του α.ν. 89/67, όπως τροποποιήθηκε και ισχύ¬ 
ει, εφόσον διαπιστωθούν παραβάσεις των διατάξεων 
του νόμου αυτού και των όρων της απόφασης χορήγη¬ 
σης άδειας εγκατάστασης για αλλοδαπές εταιρείες ή 
υπαγωγής στις διατάξεις του νόμου για τις ημεδαπές 
εταιρείες (εφεξής εγκριτική απόφαση). 

Άρθρο 2 

Αντικείμενο εργασιών 

1. Αλλοδαπές εταιρείες που εγκαθίστανται στην Ελ¬ 
λάδα βάσει του άρθρου 1 του α.ν. 89/67 όπως τροπο¬ 
ποιήθηκε και ισχύει καθώς και οι εξομοιούμενες με αυτά 
ημεδαπές εταιρείες που υπάγονται στις διατάξεις του 
νόμου αυτού (εφεξής εταιρείες), δεν επιτρέπεται να 
αναπτύσσουν άλλη δραστηριότητα εκτός από τις προ- 
βλεπόμενες στην παρ. 1 του άρθρου 1 του νόμου αυτού, 
όπως αυτές προσδιορίζονται και εξειδικεύονται στις 
ατομικές εγκριτικές αποφάσεις αναφορικά με τις πα¬ 
ρεχόμενες υπηρεσίες και τις λήπτριες αυτών εταιρείες. 

2. Η άσκηση από την εταιρεία δραστηριοτήτων, οι 
οποίες ως προς το αντικείμενο (παρεχόμενες υπηρεσί¬ 
ες προς λήπτριες εταιρείες) συμπεριλαμβάνονται στην 
παρ. 1 του άρθρου 1 του α.ν. 89/67 όπως ισχύει, αλλά 
δεν προβλέπονται στην οικεία εγκριτική απόφαση, επι¬ 
φέρει την κύρωση επιβολής προστίμου πέντε χιλιάδων 
(5.000,00) ευρώ για κάθε διαχειριστική περίοδο εντός 
της οποίας διαπράχθηκε η εν λόγω παράβαση. Σε περί¬ 
πτωση που μετά τη διαπίστωση της παράβασης η εται¬ 
ρεία δεν συμμορφώνεται στα οριζόμενα με την οικεία 
εγκριτική απόφαση, επιβάλλεται, πέραν του προστίμου 
του προηγούμενου εδαφίου, η κύρωση της ανάκλησης 
της εγκριτικής απόφασης. 

3. Η άσκηση από την εταιρεία δραστηριοτήτων, οι 
οποίες ως προς το αντικείμενο (παρεχόμενες υπηρεσίες 
προς λήπτριες εταιρείες) δεν συμπεριλαμβάνονται στην 
παρ. 1 του άρθρου 1 του α.ν. 89/67 όπως τροποποιήθηκε 
και ισχύει, επιφέρει την κύρωση επιβολής προστίμου 
δέκα χιλιάδων (10.000,00) ευρώ κατ’ ελάχιστον για κάθε 
διαχειριστική περίοδο εντός της οποίας έγινε παράβαση 


και μέχρι του συνολικού κέρδους (καθαρά κέρδη μετά 
από φόρους) της εν λόγω διαχειριστικής περιόδου. Όταν 
οι δραστηριότητες, που δεν συμπεριλαμβάνονται στην 
παρ. 1 του άρθρου 1 του α.ν. 89/67 όπως ισχύει, ασκού¬ 
νται κατ’ εξακολούθηση και έχουν ουσιώδη συμμετοχή 
στις συνολικές εργασίες της επιχείρησης καθώς και 
σε περίπτωση που μετά τη διαπίστωση της παράβα¬ 
σης η εταιρεία δεν συμμορφώνεται στα οριζόμενα με 
την οικεία εγκριτική απόφαση, επιβάλλεται, πέραν του 
προστίμου του προηγούμενου εδαφίου, η κύρωση της 
ανάκλησης της εγκριτικής απόφασης. 

Άρθρο 3 

Υποβολή Μελέτης Τεκμηρίωσης 
για αναθεώρηση του περιθωρίου κέρδους 

Η εταιρεία οφείλει κατά το τελευταίο δίμηνο της πε¬ 
νταετίας από τη δημοσίευση της εγκριτικής απόφασης 
ή τροποποίησης αυτής ως προς το περιθώριο κέρδους 
ή και οποτεδήποτε άλλοτε ζητηθεί από την αρμόδια 
Υπηρεσία, να υποβάλει εκ νέου, βάσει των τελευταίων 
διαθέσιμων στοιχείων, μελέτη τεκμηρίωσης του περιθω¬ 
ρίου κέρδους. Η μη υποβολή της ανωτέρω μελέτης επι¬ 
φέρει την κύρωση ανάκλησης της εγκριτικής απόφασης. 

Άρθρο 4 

Ετήσιες δαπάνες λειτουργίας 

Σε περίπτωση που σε μία διαχειριστική περίοδο οι δα¬ 
πάνες λειτουργίας που έχει η εταιρεία στην Ελλάδα και 
οι οποίες θα πρέπει να τεκμηριώνονται από αντίστοιχα 
επίσημα παραστατικά και στοιχεία που να πληρούν τις 
προϋποθέσεις του Κώδικα Βιβλίων και Στοιχείων, υπο¬ 
λείπονται της ελάχιστης υποχρέωσης της περ. β' της 
παρ. 1 του άρθρου 1 του ν.89/1967 όπως ισχύει, επιβάλλε¬ 
ται πρόστιμο ισόποσο με ποσοστό 20% επί του σχετικού 
ελλείμματος Το εν λόγω πρόστιμο δεν καταλογίζεται 
εάν είναι μικρότερο των εκατό (100) ευρώ. 

Άρθρο 5 

Κάλυψη τιμολογηθέντος έργου 
με εισαγωγή κεφαλαίων 

1. Η εταιρεία οφείλει να τιμολογεί το ποσό των ετή¬ 
σιων δαπανών της, πλέον του προσδιορισθέντος στη 
σχετική εγκριτική απόφαση ποσοστού κέρδους (ακα¬ 
θάριστα έσοδα) και να εισπράττει το παραπάνω ποσό 
υποχρεωτικά μέσω τραπεζικού εμβάσματος, όπως θα 
προκύπτει από Βεβαίωση αναγνωρισμένης Τράπεζας 
εσωτερικού. Σε περίπτωση που σε μία διαχειριστική 
περίοδο τα εισπραχθέντα κεφάλαια υπολείπονται των 
ακαθαρίστων εσόδων της εταιρείας όπως αυτά υπολο¬ 
γίζονται με τον παραπάνω τρόπο (μέθοδος οοεί ρΐυε), 
η επιχείρηση οφείλει να καλύψει τη διαφορά κατά τις 
επόμενες διαχειριστικές περιόδους και να έχει μηδενί¬ 
σει αυτή κατά το χρόνο διακοπής της λειτουργίας της 
εγκατάστασης της στην Ελλάδα. Η εν λόγω υποχρέω¬ 
ση εισαγωγής κεφαλαίων σε μία διαχειριστική περίοδο 
μπορεί να καλύπτεται και με πλεόνασμα προηγούμενων 
διαχειριστικών περιόδων, συμπεριλαμβανομένου τυχόν 
θετικού υπολοίπου της 31-12-2005 για εταιρείες που εί¬ 
χαν υπαχθεί στις διατάξεις του α.ν. 89/67 και συνέχισαν 
την λειτουργία τους από 1-1-2006 μετά την τροποποίηση 
του ανωτέρω νόμου με το ν.3427/2005 (κεφ ΣΤ'). 

2. Η μη κάλυψη της υποχρέωσης της παρ. 1 κατά το 
χρόνο ανάκλησης της εγκριτικής απόφασης επιφέρει 

κύρωση της επιβολής προστίμου ισόποσου με ποσοστό 
10% επί του ελλείμματος εισαχθέντων κεφαλαίων. Το εν 
λόγω πρόστιμο δεν καταλογίζεται εάν είναι μικρότερο 
των εκατό (100) ευρώ. 

Άρθρο 6 

Απασχόληση Προσωπικού 

Σε περίπτωση που η εταιρεία απασχόλησε στην Ελ¬ 
λάδα μικρότερο αριθμό ατόμων από τον προβλεπόμενο 
με την περ. α' της παρ. 1 του άρθρου 1 του ν.89/1967 
όπως ισχύει, επιβάλλεται πρόστιμο επτακοσίων (700) 
ευρώ ανά μήνα μειωμένης απασχόλησης και ανά άτομο. 

Σε περίπτωση που ο αριθμός των απασχολούμενων 
μειώνεται κάτω του ελάχιστου ορίου λόγω της αντι¬ 
κατάστασης εργαζόμενου, η παράβαση λογίζεται μετά 
την παρέλευση του πρώτου μήνα από την αποχώρηση 
αυτού. 

Άρθρο 7 

Γνωστοποίηση έναρξης 
και σύμβασης παροχής υπηρεσιών 

Η εταιρεία υποχρεούται εντός δύο (2) μηνών από 
τη δημοσίευση της εγκριτικής απόφασης να προβεί 
σε έναρξη εργασιών στην αρμόδια Δ.Ο.Υ. και να γνω¬ 
στοποιήσει αυτή, καθώς και την ακριβή διεύθυνση 
εγκατάστασης της στην Ελλάδα, στις αρμόδιες Υπη¬ 
ρεσίες του Υπουργείου Ανάπτυξης και Ανταγωνιστι¬ 
κότητας (Διεύθυνση Κεφαλαίων Εξωτερικού) και του 
Υπουργείου Οικονομικών (Διεύθυνση Εφαρμογής της 
Φορολογικής Πολιτικής και Νομοθεσίας), υποβάλλο¬ 
ντας τα σχετικά αποδεικτικά παραστατικά. Εντός της 
ιδίας προθεσμίας η εταιρεία υποχρεούται επίσης να 
υποβάλει στις ανωτέρω Υπηρεσίες τη σύμβαση για 
την παροχή των υπηρεσιών που προβλέπονται στην 
εγκριτική απόφαση. Σε περίπτωση που η εταιρεία δεν 
προχωρήσει στην έναρξη εργασιών και δεν προσκο¬ 
μίσει τα ανωτέρω στοιχεία εντός δύο (2) μηνών από 
τη δημοσίευση της εγκριτικής απόφασης, η απόφαση 
αυτή ανακαλείται. 

Άρθρο 8 

Γνωστοποίηση αλλαγών σε στοιχεία της μητρικής 
εταιρείας και του γραφείου στην Ελλάδα 

Η εταιρεία υποχρεούται να γνωστοποιεί στην αρμό¬ 
δια Υπηρεσία του Υπουργείου Ανάπτυξης και Αντα¬ 
γωνιστικότητας (Διεύθυνση Κεφαλαίων Εξωτερικού), 
εντός τακτής προθεσμίας που ορίζεται στην εγκριτική 
απόφαση, κάθε μεταβολή των στοιχείων της όπως η 
ιθαγένεια και η έδρα της, η επωνυμία και η νομική της 
μορφή, το αντικείμενο δραστηριότητας της, η σύνθεση 
του Διοικητικού της Συμβουλίου, ο νόμιμος εκπρόσω¬ 
πος της στην Ελλάδα και τα στοιχεία επικοινωνίας 
αυτού, η διεύθυνση της εγκατάστασης και τα λοιπά 
στοιχεία επικοινωνίας της στην Ελλάδα και να υποβάλ¬ 
λει τα κατά περίπτωση δικαιολογητικά τεκμηρίωσης 
της μεταβολής. 

Σε περίπτωση μη τήρησης της υποχρέωσης γνωστο¬ 
ποίησης των ανωτέρω στοιχείων επιβάλλεται πρόστιμο 
χιλίων (1.000) ευρώ. 

Άρθρο 9 

Υποβολή ετήσιων στοιχείων 

Η εταιρεία οφείλει κάθε χρόνο και εντός τακτής 


προθεσμίας να υποβάλλει στην αρμόδια Υπηρεσία του 
Υπουργείου Ανάπτυξης και Ανταγωνιστικότητας (Δι¬ 
εύθυνση Κεφαλαίων Εξωτερικού) όλα τα στοιχεία που 
αφορούν στη λειτουργία της στην Ελλάδα κατά τον 
προηγούμενο χρόνο, σύμφωνα με τα σχετικά έντυπα 
της Υπηρεσίας. 

Η μη υποβολή των ανωτέρω για μία διαχειριστική 
περίοδο επιφέρει την κύρωση της ανάκλησης της 
εγκριτικής απόφασης καθώς και πρόστιμο για την εν 
λόγω παράβαση που αντιστοιχεί σε μηδενικές δαπά¬ 
νες λειτουργίας βάσει του άρθρου 4 της παρούσας 
και μηδενική απασχόληση βάσει του άρθρου 6 της 
παρούσας. 

Άρθρο 10 

Διακοπή λειτουργίας 

1. Η εταιρεία σε περίπτωση που προτίθεται να προβεί 
σε διακοπή της λειτουργίας της στην Ελλάδα, υποχρε- 
ούται να ενημερώσει εγκαίρως την αρμόδια Υπηρεσία 
του Υπουργείου Ανάπτυξης και Ανταγωνιστικότητας 
(Διεύθυνση Κεφαλαίων Εξωτερικού), υποβάλλοντας 
αίτημα ανάκλησης της εγκριτικής απόφασης, συνο- 
δευόμενο από τη σχετική απόφαση του αρμοδίου ορ¬ 
γάνου της. 

Σε περίπτωση που διαπιστώνεται η διακοπή λειτουργί¬ 
ας χωρίς αίτηση ανάκλησης από την εταιρεία, η εγκρι¬ 
τική απόφαση ανακαλείται αυτοδίκαια. 

2. Σε περίπτωση που διαπιστώνεται ότι η μητρι¬ 
κή εταιρεία έχει διακόψει την λειτουργία της χωρίς 
να έχει υποβληθεί αίτημα ανάκλησης της εγκριτι¬ 
κής απόφασης, η εν λόγω απόφαση εγκατάστασης 
ανακαλείται αυτοδίκαια και σε περίπτωση που έχει 
παρέλθει χρόνος μεγαλύτερος του εξαμήνου από της 
συντελέσεως της διακοπής λειτουργίας της μητρικής 
εταιρείας, επιβάλλεται πρόστιμο ποσού δέκα χιλιάδων 
(10.000) ευρώ. 

Αρθρο 11 

Διαδικασία Επιβολής Κυρώσεων 

1. Οι κυρώσεις της παρούσας απόφασης επιβάλλονται 
με απόφαση του Υπουργού Ανάπτυξης και Ανταγωνι¬ 
στικότητας, κατόπιν εισήγησης της αρμόδιας Υπηρεσί¬ 
ας (Δ/νση Κεφαλαίων Εξωτερικού) και κοινοποιούνται 
με συστημένη επιστολή στον τόπο εγκατάστασης της 
εταιρείας στην Ελλάδα. 

2. Σε περίπτωση περισσοτέρων παραβάσεων που επι¬ 
φέρουν την κύρωση επιβολής προστίμου το συνολικό 
ποσό αυτού υπολογίζεται αθροιστικά. 

3. Πριν την επιβολή των κυρώσεων η εταιρεία 
ενημερώνεται από την Υπηρεσία εγγράφως προκει- 
μένου εντός προθεσμίας 15 ημερών να υποβάλλει 
έκθεση απόψεων σχετικά με τις διαπιστούμενες 
παραβάσεις. 

4. Η εταιρεία οφείλει εντός διμήνου από την έκδο¬ 
ση της απόφασης επιβολής προστίμου να καταβάλει 
το συνολικό ποσό του προστίμου υπέρ του Δημοσίου 
(ΚΑΕ 3739) είτε μέσω της εφαρμογής του Ηλεκτρονι¬ 
κού Παράβολου (θ - Παράβολο) και κατάθεση αυτού 
στη αρμόδια Υπηρεσία του Υπουργείου Ανάπτυξης και 
Ανταγωνιστικότητας (Δ/νση Κεφαλαίων Εξωτερικού) για 
αποδοχή και δέσμευση του είτε σε οποιαδήποτε Δ.Ο.Υ. 
και ενημέρωση της ως άνω Υπηρεσίας με προσκόμιση 
του σχετικού Διπλότυπου Είσπραξης. Εφόσον η εταιρεία 

δεν ανταποκριθεί στην παραπάνω υποχρέωση εντός της 
οριζόμενης προθεσμίας, το πρόστιμο βεβαιώνεται στην 
αρμόδια Δ.Ο.Υ προς είσπραξη σύμφωνα με τον Κώδικα 
Είσπραξης Δημοσίων Εσόδων. 

5. Για την καταβολή του προστίμου ευθύνεται αλλη- 
λεγγύως και εις ολόκληρον με την εταιρεία ο νόμιμος 
εκπρόσωπος της στην Ελλάδα. 

Άρθρο 12 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. Φ.14/Β/210037/Β1 (2) 

Πρακτική άσκηση των φοιτητών του τμήματος Γεωπο- 
νίας της Σχολής Γεωπονίας, Δασολογίας και Φυσι¬ 
κού Περιβάλλοντος του Αριστοτελείου Πανεπιστη¬ 
μίου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. του άρθρου 25 του Ν. 1474/1984 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (ΦΕΚ Α'128). 

2. του άρθρου 22 του Ν. 2362/1995 (ΦΕΚ Α'247) «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» και των άρθρων 20 και 77 
του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της οδηγίας 2011/85/ΕΕ) 
δημόσιο λογιστικό και άλλες διατάξεις (ΦΕΚ Α'143). 

3. της παραγράφου 1 του άρθρου 12 του Ν.1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (ΦΕΚ Α' 56), όπως τροποποιήθηκε 
από την παρ. 4 του άρθρου 11 του Ν. 2327/1995 «Εθνικό 
Συμβούλιο Παιδείας, ρυθμίσεις θεμάτων έρευνας παι¬ 
δείας και μετεκπαίδευσης εκπαιδευτικών και άλλες δι¬ 
ατάξεις» (ΦΕΚ Α'156). 

4. της παραγράφου 4 του άρθρου 71 του Ν. 1566/1985 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (ΦΕΚ Α'167). 

5. Του άρθρου 10 του ν 2117/94 (Α'83). 

6. του άρθρου 13 του Ν.2640/1998 «Δευτεροβάθμια 
τεχνική και επαγγελματική εκπαίδευση και άλλες δια¬ 
τάξεις» (Α' 206). 

7. της παραγράφου 10 του άρθρου 15 του Ν. 3232/2004 
«Θέματα Κοινωνικής Ασφάλισης και άλλες διατάξεις» 
(ΦΕΚ Α' 48). 

8. του άρθρου 40 του Ν.849/1978 (ΦΕΚ Α' 232) όπως συ¬ 
μπληρώθηκε με το άρθρο 8 του Ν. 2129/1993 (ΦΕΚ Α'57). 

9. της παρ.1 του άρθρου 32 του Ν 4009/2011 (ΦΕΚ Α' 
195) «Δομή, λειτουργία και διεθνοποίηση των Α.Ε.Ι.». 

10. τις διατάξεις του ΠΔ113/2010 (ΦΕΚ ΑΊ94) «Ανάληψη 
υποχρεώσεων από τους διατάκτες». 

11. τις διατάξεις του Π.Δ. 118/2013 «Τροποποίηση του 
Π.Δ. 85/2012 (Α'141)-Ίδρυση Υπουργείου Υποδομών, Με¬ 


ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (Α'152). 

12. του άρθρου 90 του κώδικα νομοθεσίας για την Κυβέρ¬ 
νηση και Κυβερνητικά Όργανα {Π.Δ. 63/2005 (ΦΕΚ Α'98)}. 

13. τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α'153). 

14. Το ΠΔ 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 134 Α'). 

15. την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β'2105). 

16. την αριθμ. 27786/305/16.03.87 κοινή υπουργική από¬ 
φαση των Υπουργών Οικονομικών, Εθνικής Παιδείας και 
Θρησκευμάτων και Γεωργίας (ΦΕΚ Β'213). 

17. το γεγονός ότι από τις διατάξεις της απόφασης 
αυτής προκαλείται δαπάνη ύψους σαράντα ενός χιλιά¬ 
δων τετρακοσίων εξήντα έξι ευρώ (41.466,00 €), η οποία 
θα βαρύνει τον Τακτικό Προϋπολογισμό του Αριστοτε- 
λείου Πανεπιστημίου Θεσσαλονίκης οικονομικού έτους 
2014 και συγκεκριμένα τους ΚΑΕ 4121.ΔΓ.05 Α και 0551, 
στους οποίους έχουν προβλεφθεί αντίστοιχες πιστώ¬ 
σεις, σύμφωνα με το αρ. πρωτ. 8786/7-11-2014 έγγραφο 
της Γενικής Διεύθυνσης Οικονομικής Διαχείρισης του 
Αριστοτελείου Πανεπιστημίου Θεσσαλονίκης, αποφα¬ 
σίζουμε: 

Εγκρίνουμε την πρακτική άσκηση τρακοσίων (300) 
φοιτητών του 7ου και 8ου εξαμήνου του τμήματος Γ ε¬ 
ωπονίας της Σχολής Γ εωπονίας, Δασολογίας και Φυσι¬ 
κού Περιβάλλοντος του Αριστοτελείου Πανεπιστημίου 
Θεσσαλονίκης στο Αγρόκτημα του Αριστοτελείου Πα¬ 
νεπιστημίου Θεσσαλονίκης, και σε διάφορες Υπηρεσίες 
του Υπουργείου Αγροτικής Ανάπτυξης και Τροφίμων (Δ/ 
νοείς Περιφερειακών Ενοτήτων, Ν. Πρόσωπα που επο¬ 
πτεύονται από το Υπουργείο Αγροτικής Ανάπτυξης και 
Τροφίμων), το καλοκαίρι του 2014 και συγκεκριμένα για 
(2) δύο μήνες, όπως προβλέπεται από τον Κανονισμό 
της Σχολής και σύμφωνα με το άρθρο 1 παρ. 6 του 
Ν. 1256/82,.από την οποία θα προκληθεί δαπάνη ύψους 
35.400,00 € για την αποζημίωση των φοιτητών και ύψους 
6.066,00 € από την εργοδοτική εισφορά 1% για την 
ασφάλιση τους. 

Γ ια την αμοιβή των φοιτητών καθώς και για την ασφα¬ 
λιστική τους κάλυψη, υπάρχει πίστωση στον Τακτικό 
Προϋπολογισμό του έτους 2014 του Αριστοτελείου Πα¬ 
νεπιστημίου Θεσσαλονίκης (Κ.Α.Ε 4121.ΔΓ.05.Α και 0551) 
τον οποίο βαρύνει αποκλειστικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΑΝΔΡΕΑΣ ΛΟΒΕΡΔΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΙΩΡΓΟΣ ΚΑΡΑΣΜΑΝΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


42277 


Αριθμ. 209894/Δ4 (3) 

Οργάνωση και λειτουργία της Ομάδας Προσανατολι¬ 
σμού Ναυτιλιακών Επαγγελμάτων του Επαγγελμα¬ 
τικού Λυκείου. 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΝΑΥΤΙΛΙΑΣ 
ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις της παρ.13 του άρθρου 11 του 
ν.4229/2014 «Άδεια εγκατάστασης και λειτουργίας 
χώρου παραστάσεων - Αδεια παράστασης και άλλες 
διατάξεις» (Α' 8). 

2. Τις διατάξεις του άρθρου 10 και του άρθρου 43 
του ν.4186/2013 «Αναδιάρθρωση της Δευτεροβάθμιας 
Εκπαίδευσης και λοιπές διατάξεις» (ΑΊ93), όπως τρο¬ 
ποποιήθηκε και ισχύει. 

3. Τις διατάξεις των παρ.16, 17 του άρθρου 45 του 
ν.4264/2014 «Άσκηση εμπορικών δραστηριοτήτων εκτός 
καταστήματος και άλλες διατάξεις» (Α' 118). 

4. Τις διατάξεις της υπ’ αριθμ. 123334/Γ2/01 -08-2014 
υπουργικής απόφασης «Συνεργασία με το Τμήμα συγ¬ 
γραφής και εκδόσεων βιβλίων του Ιδρύματος Ευγενίδου 
για τη συγγραφή και εκτύπωση βιβλίων για την Επαγ¬ 
γελματική Εκπαίδευση» (Β' 2265). 

5. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

6. Τις διατάξεις του άρθρου 2 της υπ’ αριθμ. 177769/ 
Υ1/05-11-2014 απόφασης του Πρωθυπουργού και του 
Υπουργού Παιδείας και Θρησκευμάτων Α. Λοβέρδου 
«Καθορισμός αρμοδιοτήτων στους Υφυπουργούς Παι¬ 
δείας και θρησκευμάτων Αλέξανδρο Δερμεντζόπουλο 
και Γεώργιο Στύλιο» (Β' 2991). 

7. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

8. Την υπ’ αριθμ. 63/15-10-2014 Πράξη του Δ.Σ. του 
Ινστιτούτου Εκπαιδευτικής Πολιτικής (Ι.Ε.Π.). 

9. Το υπ’ αριθμ. 3616/04/14/15/10-2014 έγγραφο του Γ.Γ. 
του Υπουργείου Ναυτιλίας και Αιγαίου. 

10. Τις ανάγκες της οργάνωσης και λειτουργίας της 
Ομάδας Προσανατολισμού Ναυτιλιακών Επαγγελμάτων 
του Επαγγελματικού Λυκείου. 

11. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Το Ι.Ε.Π. εισηγείται στον Υπουργό Ναυτιλίας και 
Αιγαίου τα αναλυτικά προγράμματα σπουδών για την 
Ομάδα Προσανατολισμού Ναυτιλιακών Επαγγελμάτων 
του Επαγγελματικού Λυκείου με βάση τις προτάσεις της 
Επιτροπής Συντονισμού που έχει οριστεί με την υπ’ αριθμ. 
123334/Γ2/01-08-2014 υπουργική απόφαση (Β' 2265) σε 
συνεργασία με το Ίδρυμα Ευγενίδου και η οποία διευ¬ 
ρύνεται με δύο στελέχη της Διεύθυνσης Εκπαίδευσης 
Ναυτικών του Υπουργείο Ναυτιλίας και Αιγαίου για τα 
Προγράμματα αυτά. 

2. Ο Υπουργός Ναυτιλίας και Αιγαίου είναι αρμόδιος 
για την έκδοση της σχετικής υπουργικής απόφασης 
σύμφωνα με την παρ.13 του άρθρου 11 του ν.4229/2014 
(Α' 8), με την οποία εγκρίνονται τα εν λόγω προγράμ¬ 
ματα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Δεκεμβρίου 2014 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. ΔΙΔΚ/Φ.38/1/οικ.33755 (4) 

Σύσταση και Συγκρότηση Επιτροπής στο Υπουργείο Διοικητι¬ 
κής Μεταρρύθμισης και Ηλεκτρονικής Διακυβέρνησης με 
αντικείμενο τη Διενέργεια δημόσιων διαγωνισμών (ανοι¬ 
κτών, κλειστών, πρόχειρων) για τις προμήθειες εξοπλισμού 
και συστημάτων πληροφορικής (ίιαιτΙνναίΌ-εοίίνναΓθ) και 
τις προμήθειες, υπηρεσίες και έργα πληροφορικής, ηλε¬ 
κτρονικής διακυβέρνησης και εξυπηρέτησης του πολίτη. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τ ις διατάξεις: 

α) του άρθρου 6 παρ. 3 του ν. 2286/1995 (Α' 19) «Προ¬ 
μήθειες του Δημόσιου Τομέα και ρυθμίσεις συναφών 
θεμάτων», όπως ισχύει, και του άρθρου 38 παρ. 4 του 
Π.Δ. 118/2007 (Α' 150) «Κανονισμός Προμηθειών Δημοσί¬ 
ου», όπως ισχύει, 

β) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύουν, 

γ) του ν. 2362/1995 (Α' 247) «Περί Δημόσιου Λογιστικού, 
ελέγχου των δαπανών του Κράτους και άλλες διατά¬ 
ξεις», όπως ισχύει, 

δ) του άρθρου 21 του ν. 4024/2011 (Α' 226) «Συντα- 
ξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», 

ε) των άρθρων 54 και 90 του Κώδικα νομοθεσίας 
για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα», 

στ) του Π.Δ. 60/2007 (Α' 64) «Προσαρμογή της Ελλη¬ 
νικής Νομοθεσίας στις διατάξεις της Οδηγίας 2004/18/ 
ΕΚ του Ευρωπαϊκού Κοινοβουλίου και του Συμβουλίου 
της 31ης Μαρτίου 2004 περί συντονισμού των διαδικα¬ 
σιών σύναψης δημοσίων συμβάσεων έργων, προμηθειών 
και υπηρεσιών», όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης Νοεμβρίου 2005, 

ζ) του Π.Δ. 99/2014 (Α' 166, ΑΔΑ: Ω8ΗΣΧ-Β0Η) «Οργα¬ 
νισμός του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης». 

2. Την ανάγκη σύστασης μόνιμης Επιτροπής για τη 
διενέργεια δημόσιων διαγωνισμών (ανοικτών, κλειστών, 
πρόχειρων) που αφορούν είτε στην προμήθεια εξοπλι¬ 
σμού πληροφορικής (άαΐ'άνναΐ'β, εοίίννεΓβ) είτε σε θέματα 
που άπτονται έργων ηλεκτρονικής διακυβέρνησης και 
εξυπηρέτησης του πολίτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το γεγονός ότι οι προμήθειες εξοπλισμού και συ¬ 
στημάτων πληροφορικής (άαιχΙνναΓθ, εοΐίνναΓθ) και έρ¬ 
γων ηλεκτρονικής διακυβέρνησης απαιτούν, για την 
αξιολόγηση τους, ειδικές τεχνικές γνώσεις πληροφο¬ 
ρικής, επιστημονική και τεχνική κατάρτιση και εμπειρία 
στο αντικείμενο της πληροφορικής και της ηλεκτρο¬ 
νικής διακυβέρνησης, προσόντα τα οποία διαθέτουν, 
κατά κύριο λόγο, υπάλληλοι του κλάδου/ειδικότητας 
Πληροφορικής. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Α. Συστήνουμε και συγκροτούμε στο Υπουργείο 
Διοικητικής Μεταρρύθμισης και Ηλεκτρονικής Δια¬ 
κυβέρνησης (Υ.ΔΙ.Μ.Η.Δ.) τριμελή (3μελή) Επιτροπή 
Διενέργειας δημόσιων διαγωνισμών (ανοικτών, κλει¬ 
στών, πρόχειρων) για τις προμήθειες εξοπλισμού και 
συστημάτων πληροφορικής (άαιτΙνναΓΘ, εοίίνναΓθ) και 
για τις προμήθειες, υπηρεσίες και έργα πληροφορικής, 
ηλεκτρονικής διακυβέρνησης και εξυπηρέτησης του 
πολίτη. Η Επιτροπή αποτελείται από υπαλλήλους του 
Υ.ΔΙ.Μ.Η.Δ., με οποιαδήποτε σχέση εργασίας. Ειδικότε¬ 
ρα, ο Πρόεδρος και ένα από τα Μέλη της Επιτροπής, 
με τους αναπληρωτές τους, ορίζονται υπάλληλοι κα¬ 
τηγορίας ΠΕ ή ΤΕ και κλάδου/ειδικότητας Πληροφο¬ 
ρικής, καθώς και υπάλληλοι της κατηγορίας Ειδικών 
θέσεων Εμπειρογνωμόνων Πληροφορικής. Το δεύτερο 
Μέλος της Επιτροπής, και ο αναπληρωτής του, ορί¬ 
ζονται υπάλληλοι κατηγορίας ΠΕ ή ΤΕ και κλάδου/ 
ειδικότητας Διοικητικής Οργάνωσης ή Διοικητικού- 
Οικονομικού ή Διοικητικού-Λογιστικού. Γραμματέας 
της Επιτροπής, με τον αναπληρωτή του, ορίζεται 
υπάλληλος του Υ.ΔΙ.Μ.Η.Δ. 

Β. Έργο της Επιτροπής είναι η διενέργεια διαγωνι¬ 
σμών του Υ.ΔΙ.Μ.Η.Δ. για την προμήθεια εξοπλισμού 
και συστημάτων πληροφορικής (άαιχίνναΐ'θ, εοίΙννβΓθ), 
καθώς και για την προμήθεια και ανάθεση υπηρεσιών 
και έργων πληροφορικής, ηλεκτρονικής διακυβέρνησης 
και εξυπηρέτησης του πολίτη. Η Επιτροπή είναι αρμό¬ 
δια για τη διενέργεια των διαγωνισμών αυτών σε όλα 
τα στάδια, συμπεριλαμβανομένων της συγκέντρωσης 
των προσφορών, όπου απαιτείται, σύμφωνα με το Π.Δ. 
118/2007, όπως ισχύει, της αποσφράγισης αυτών, της 
αξιολόγησης των φακέλων των προσφορών ή αιτήσε¬ 
ων συμμετοχής σε ανοικτούς, κλειστούς ή πρόχειρους 
διαγωνισμούς, της αξιολόγησης των προσφορών των 
διαγωνισμών, της σύνταξης πρακτικών και της αξιο¬ 
λόγηση των αποτελεσμάτων των διαγωνισμών, καθώς 
και της επίλυσης παντός, εν γένει, θέματος που τυχόν 
προκύψει κατά τη διενέργεια των διαγωνισμών αυ¬ 
τών, σύμφωνα με τις διατάξεις του Π.Δ. 118/2007, όπως 
ισχύει. Η Επιτροπή γνωμοδοτεί, πέραν των ανωτέρω 
θεμάτων, και για κάθε θέμα που προκύπτει κατά την 
εκτέλεση των συμβάσεων. 

Γ. Η Επιτροπή θα συνεδριάζει εντός του κανονικού 
ωραρίου λειτουργίας των Δημοσίων Υπηρεσιών και 
σύμφωνα με τις ισχύουσες διατάξεις περί συλλογικών 
οργάνων. 

Δ. Η θητεία των Μελών της Επιτροπής είναι ετήσια και 
αρχίζει από την έκδοση της απόφασης ορισμού Μελών. 

Ε. Από τη δημοσίευση της παρούσας, καταργείται 
η αριθ. ΔΙΔΚ/Φ.38/2/ΟΙΚ.19408/01-08-2014 (Β' 2251, ΑΔΑ: 
6ΓΨΠΧ-9ΝΧ) προηγούμενη απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 38 (5) 

Ορισμός εκκαθαριστού αποδοχών και λοιπών διαρκούς 
ή περιοδικού χαρακτήρα δαπανών των υπηρεσιών 
του Α.Σ.Ε.Π. 

Ο ΠΡΟΕΔΡΟΣ ΤΟΥ ΑΝΩΤΑΤΟΥ 
ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ 

Έχοντες υπόψη: 

1. Τις διατάξεις: 

α. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ 28/Α'/3.3.1994), ως ισχύει. 

β. Του άρθρου 2 παρ. 2 του Ν. 3051/2002 «Συνταγματικά 
κατοχυρωμένες ανεξάρτητες αρχές, τροποποίηση και 
συμπλήρωση του συστήματος προσλήψεων στο δημόσιο 
τομέα και συναφείς ρυθμίσεις (ΦΕΚ 220/Α'/20.9.2002), 
ως ισχύει. 

γ. Των άρθρων 65, 91 και 92 παρ. 3 του Ν.4270/2014 
«Αρχές δημοσιονομικής διαχείρισης και εποπτείας κ.λπ. 
(ΦΕΚ 143/Α'/2014)» όπως ισχύει. 

δ. Της παρ. 2 του άρθρου 1 της υπ’ αριθμ. 194902/ 
22-11-1969/ΦΕΚ 777/Β'/22-11 -1969) απόφασης του Υπουρ¬ 
γού Οικονομικών «περί διαδικασίας πληρωμής σταθε¬ 
ρών διαρκούς ή περιοδικού χαρακτήρα δαπανών» όπως 
τροποποιήθηκε με την υπ’ αριθμ. 102131/4187/8-9-1977 
(ΦΕΚ 964/Β'/01-10-1977) απόφαση του ίδιου Υπουργού. 

ε. Την υπ’ αριθμ. 42799/8.12.2003 απόφαση του Υπουργού 
Οικονομίας και Οικονομικών «Καθορισμός της οργάνωσης 
της Γραμματείας του Ανωτάτου Συμβουλίου Επιλογής 
Προσωπικού (Α.Σ.Ε.Π.)» (ΦΕΚ 1863/Β'/12.12.2003), ως ισχύει. 

2. Την ανάγκη απλούστευσης διαδικασιών, κατά την 
άσκηση των αρμοδιοτήτων και με σκοπό την ταχεία 
διεκπεραίωση των υποθέσεων και εξασφάλιση εύρυθμης 
και αποδοτικής λειτουργίας της υπηρεσίας. 

3. Το γεγονός ότι από τις διατάξεις της απόφασης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Ορίζουμε εκκαθαριστή των αποδοχών και λοιπών στα¬ 
θερών διαρκούς ή περιοδικού χαρακτήρα δαπανών και 
των δαπανών των ενοικίων μισθωμένων ακινήτων των 
υπηρεσιών αρμοδιότητας του Ανωτάτου Συμβουλίου 
Επιλογής Προσωπικού (Α.Σ.Ε.Π.) τον Αλέξανδρο Διαμα- 
ντόπουλο, μόνιμο υπάλληλο με βαθμό Β' του κλάδου 
Π.Ε. Διοικητικού - Οικονομικού, Προϊστάμενο της Διευ- 
θύνσεως Οικονομικού, με αναπληρωτή τον Κωνσταντίνο 
Αλεξανδρόπουλο, μόνιμο υπάλληλο με βαθμό Β' του 
κλάδου Π.Ε. Διοικητικού - Οικονομικού, Προϊστάμενο 
του Τμήματος Προϋπολογισμού και Μισθοδοσίας της 
Διεύθυνσης Οικονομικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 22 Δεκεμβρίου 2014 
Ο Πρόεδρος 

ΙΩΑΝΝΗΣ ΚΑΡΑΒΟΚΥΡΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Φ. 22/61644/2014 (6) 

Ανακατανομή οργανικών θέσεων τακτικού προσωπικού 
κατηγορίας ΠΕ του κλάδου Διοικητικού - Οικονομι¬ 
κού της Διεύθυνσης Γραμματείας της Ανεξάρτητης 
Αρχής «Συνήγορος του Πολίτη». 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

Α. α) Του ν. 2477/1997 (ΦΕΚ 59/τ.Α'/18-04-1997) «Συνή¬ 
γορος του Πολίτη και Σώμα Επιθεωρητών Ελεγκτών 
Δημόσιας Διοίκησης», όπως ισχύει. 

β) Των παρ. 5 και 6 του άρθρου 8 του ν.2623/1998 
(Φ.Ε.Κ. 139/τ.Α'/25-06-98) «Ανασύνταξη των εκλογικών 
καταλόγων, οργάνωση και άσκηση του εκλογικού δι¬ 
καιώματος των ετεροδημοτών, εκσυγχρονισμός της 
εκλογικής διαδικασίας και άλλες διατάξεις». 

γ) Του ν.3051/2002 (Φ.Ε.Κ. 220/τ.Α720-09-2002) «Συ¬ 
νταγματικά κατοχυρωμένες ανεξάρτητες αρχές κ.λ.π.», 
όπως ισχύει. 

δ) Του ν.3094/2003 (Φ.Ε.Κ. 10/τ.Α722-01-2003) «Συνή¬ 
γορος του Πολίτη και άλλες διατάξεις», όπως ισχύει. 

ε) Της παρ. 7 (όπως αυτή προστέθηκε με την παρ. Ια' του 
άρθρου 9 του ν.3861/2010) και των παρ. 8 και 9 (όπως αυτές 
αναριθμούνται με την παρ. Ιβ' του άρθρου 9 του Ν. 3861/2010) 
του άρθρου 284 του ν.3852/2010 (ΦΕΚ 87/τ.Α707.06.2010) «Νέα 
Αρχιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

στ) Του Π.Δ. 273/1999 (ΦΕΚ 229/τ Α73-11-1999) «Κανονισμός 
λειτουργίας του Συνηγόρου του Πολίτη», όπως ισχύει και 
ιδίως της παρ. 3 του άρθρου 12 αυτού, σχετικά με την δυνα¬ 
τότητα ανακατανομής των προβλεπόμενων από την παρ. 2 
του ίδιου άρθρου οργανικών θέσεων μεταξύ των οργανικών 
μονάδων της Διεύθυνσης Γ ραμματείας της Αρχής. 

Β. α) Του ν.3528/2007 (ΦΕΚ 26/τ.Α709-02-2007) «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.», ως 
ισχύει και ιδίως των άρθρων 69, 73, 74, 77 αυτού. 

β) Της παρ. 5 του άρθρου 35 του Κεψαλαίου Τρίτου 
του ν.4024/2011 (ΦΕΚ 226/τ.Α727-10-2011) «Συνταξιοδο- 


τικές ρυθμίσεις, ενιαίο μισθολόγιο - βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015». 

2. Τη με αριθμ. πρωτ.: Φ.32/58 087/24-11-2014 απόφα¬ 
ση του Συνηγόρου του Πολίτη, περίληψη της οποίας 
δημοσιεύτηκε στο ΦΕΚ 1645/τ.Γ709-12-2014 - ΑΔΑ: ΩΩ- 
25ΙΜ0-5Μ9), που εκδόθηκε σύμφωνα με τις διατάξεις 
των άρθρων 69, 73, 74 και 77 του Ν.3528/2007 (ΦΕΚ 26/τ. 
Α709.02.2007), όπως ισχύουν, της παρ. 5 του άρθρου 
35 του Κεφαλαίου Τρίτου του Ν.4024/2011 (ΦΕΚ 226/τ. 
Α727.10.2011) και του με αριθμ. 9 Πρακτικού του Υπηρε¬ 
σιακού Συμβουλίου της Ανεξάρτητης Αρχής «Συνήγορος 
του Πολίτη» - Συνεδρίαση της 18ης/11/2014), με την οποία 
μετατάχθηκε ο Σάλτας Παναγιώτης του Γεωργίου, μόνι¬ 
μος υπάλληλος με βαθμό Γ του κλάδου Πληροφορικής 
της κατηγορίας ΠΕ, του Τμήματος Μηχανογράφησης 
της Διεύθυνσης Γ ραμματείας της Ανεξάρτητης Αρχής 
«Συνήγορος του Πολίτη», στον κλάδο Διοικητικού - Οι¬ 
κονομικού της ίδιας κατηγορίας, με βαθμό Γ' με ταυτό¬ 
χρονη μεταφορά της θέσης που κατέχει. 

3. Τις υπηρεσιακές ανάγκες, αποφασίζουμε: 

Ανακατανέμουμε τις οργανικές θέσεις τακτικού προ¬ 
σωπικού της Διεύθυνσης Γ ραμματείας της Ανεξάρτητης 
Αρχής «Συνήγορος του Πολίτη» που προβλέπονται στην 
παρ. 2 του άρθρου 12 του Π.Δ. 273/1999, όπως τροποποι¬ 
ήθηκε και ισχύει, ιδίως κατόπιν του υπό στοιχείο 2 της 
παρούσας απόφασης και μεταφέρουμε μία (1) θέση κα¬ 
τηγορίας ΠΕ του κλάδου Διοικητικού - Οικονομικού από 
το Τμήμα Μηχανογράφησης στο Τμήμα Γραμματειακής 
Υποστήριξης της Διεύθυνσης Γραμματείας της Αρχής. 

Κατά τα λοιπά ισχύουν οι διατάξεις του Π.Δ. 273/1999, 
όπως τροποποιήθηκαν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 
Ο Συνήγορος του Πολίτη 
ΚΑΛΛΙΟΠΗ ΣΠΑΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - θ-πιαΜ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙ1ΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































